Държавен вестник, бр. 27, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  27
(2) Ранговете имат степени, които отразяват 
професионалните знания и опит на държавните 
служители. Най-високата степен във всеки 
ранг е първа степен.
(3) Степените в ранговете са:
1. главен разузнавач – четвърта, трета, 
втора и първа степен;
2. старши разузнавач – четвърта, трета, 
втора и първа степен;
3. разузнавач – четвърта, трета, втора и 
първа степен;
4. младши разузнавач – четвърта, трета, 
втора и първа степен;
5. главен сътрудник – четвърта, трета, втора 
и първа степен;
6. сътрудник – четвърта, трета, втора и 
първа степен.
(4) Минималният срок за престояване в 
ранг със съответната степен е една година.
Чл. 22. (1) Ранговете и степените на 
държавните служители се присъждат от 
председателя на Агенцията във възходяща 
последователност.
(2) За ръководните длъжности с акт на 
председателя могат да се определят изисквания 
за минимален стаж и професионален опит в 
Агенцията и условия за присъждане на ранг 
„главен разузнавач“ без спазване на ал. 1.
Чл. 23. (1) За заемане на определени 
длъжности с акт на председателя могат да 
се определят изисквания за минимален стаж 
в Агенцията или минимален професионален 
опит.
(2) Минималният професионален опит, не-
обходим за заемане на длъжността, включва 
времето, през което служителят е извършвал 
дейност в област или области, които са свър-
зани с функциите, определени в длъжностната 
характеристика за съответната длъжност.
Чл. 24. (1) При постъпване за първи път на 
служба в Агенцията на лицата, които нямат 
трудов стаж, председателят присъжда ранг 
„младши разузнавач – четвърта степен“.
(2) При постъпване за първи път на служба 
в Агенцията на лицата, които отговарят на 
изискванията за години професионален опит 
в осъществяване на съответната дейност, 
председателят присъжда ранг и степен, съ-
ответстващи на минимално предвидените в 
класификатора на длъжностите в Агенцията 
за съответната длъжност.
Чл. 25. (1) Когато кандидатът се назначава 
за първи път на държавна служба в Агенцията, в 
двугодишния срок за изпитване председателят 
на Агенцията може да прекрати служебното 
правоотношение без предизвестие.
(2) Срокът за изпитване не се прекъсва в 
случай на изменение на правоотношението.
(3) Ако в срока по ал. 1 служебното право-
отношение бъде прекратено, при последващо 
постъпване на държавна служба започва да 
тече нов срок за изпитване.
Чл. 26. Служебното правоотношение на 
държавния служител не може да бъде едно-
странно изменяно освен в случаите и по реда, 
предвидени в този правилник.
Чл. 27. (1) Служителите се повишават в 
по-висок ранг, степен или длъжност съобразно 
длъжностното разписание.
(2) Повишаването в ранг, степен или 
длъжност може да се извършва въз основа 
на годишната оценка на изпълнението на 
длъжността на държавния служител:
1. при една годишна атестационна оценка 
„1“ или „2“ – за ранговете „младши разузна-
вач“ и „разузнавач“, и при две последователни 
годишни атестационни оценки „1“ или „2“ – за 
ранг „старши разузнавач“;
2. при две последователни годишни атес-
тационни оценки „3“ – за ранговете „младши 
разузнавач“ и „разузнавач“, и при три по-
следователни годишни атестационни оценки 
„3“ – за ранг „старши разузнавач“.
(3) Понижаването в ранг, степен или длъж-
ност на служителите може да се извърши в 
следните случаи:
1. при две последователни атестационни 
оценки „4“;
2. при налагане на дисциплинарно наказа-
ние „понижаване в ранг, степен или длъжност 
за срок от три месеца до една година“;
3. при преназначаване на длъжност, за 
която се изискват по-ниски ранг или степен.
Чл. 28. (1) Не се повишават в ранг държав-
ните служители с наложени дисциплинарни 
наказания по чл. 81, ал. 1, т. 3 и 4 ЗДАР за 
срока на изтърпяване на наказанието.
(2) Времето, прослужено при наложено 
дисциплинарно наказание „понижаване в 
ранг, степен или длъжност“, не се зачита при 
изчисляване на срока за повишаване в ранг, 
степен или длъжност.
Чл. 29. (1) Преназначаване в длъжност се 
извършва съобразно длъжностното разпи-
сание, ако държавният служител отговаря 
на установените за съответната длъжност 
изисквания.
(2) При преназначаване в длъжност се до-
пуска присъждане на един ранг по-нисък от 
притежавания, ако длъжността, на която се 
преназначава служителят, го изисква.
(3) Преназначаване на длъжност се из-
вършва в следните случаи:
1. по желание на служителя;
2. при служебна необходимост, мотивирана 
в заповедта за преназначаване;
3. при извеждане на и от прикритие;
4. при провеждане на професионална под-
готовка в Агенцията.
(4) След прекратяване на дългосрочна 
задгранична командировка служителите 
заемат длъжността, която са заемали преди 
командироването им, или сходна на нея при 
спазване на ал. 1.